text: Talan gjørdist um tennis-tøl, tá vit í dag tóku ímóti AB í fyrsta umfarinum av steypakappingini.
text: #000001
text: Talan var kanska um ein av hesum dystunum, har nervarnir kunnu arga, um mál ikki fæst hampuliga skjótt, men somikið langt kom tað ongantíð.
text: #000002
text: Hóast vit spardu onkrar spælarar, so tók tað bara fimm minuttir, til Martin hevði sett hol á eftir innlegg frá Andrass. Tíggju minuttir seinni var Brian upp á spæl, tá hann langaði returbólt í netið, og tá Alex skoraði eftir brotsspark, sum varð gjørt móti Andrass, var at kalla leyst og liðugt.
text: #000003
text: Vit skiftu enn meira út í steðginum, men tað broytti einki í spælinum. Bjarki stútaði hornaspark í netið til 4-0, og Ragnar fekk eitt flott mál, tá hann økti til 5-0.
text: #000004
text: Seinasta málið skoraði Benjamin, og so var stórsigurin liðugt avgreiddur.
text: #000005
text: Talan var um góðan sigur fyri okkara menn, sum høvdu tørv á einum sigri, nú úrslitini í landskappingini ikki hava verið heilt eftir vild. Hesa ferð bar í øllum førum væl til, og vónandi fer tað at bera eins væl til, tá vit komandi sunnudag eiga heimavøll móti EB/Streymi.
text: #000006